Source: https://podpora.financnasprava.sk/532782-T%C3%A1bory-a-centr%C3%A1-vo%C4%BEn%C3%A9ho-%C4%8Dasu
Timestamp: 2020-02-22 07:17:36+00:00
Document Index: 14834627

Matched Legal Cases: ['§ 152', '§ 152', '§ 152', '§ 5', '§ 152', '§ 152', '§ 152', '§ 152', '§ 152', '§ 152']

Tábory a centrá voľného času
Úvod > Daň z príjmov > Daň z príjmov FO zo závislej činnosti > Príjmy od dane oslobodené > Stanoviská Finančného riaditeľstva SR > Tábory a centrá voľného času
Otázka : Či je možné:
- uplatniť príspevok na rekreáciu podľa § 152a ods. 4 písm. d) zákona č. 311/2001 Z. z. Zákonník práce v znení neskorších predpisov (ďalej len „Zákonník práce“), ktorá bola zabezpečená subjektom, ktorý v predmete podnikania nemá poskytovanie ubytovacích služieb, resp. služieb cestovného ruchu (napr. centrum voľného času alebo cestovná kancelária poskytujúca letné tábory pre deti),
- akceptovať doklad vystavený na meno dieťaťa (nie na meno zamestnanca), ktoré absolvovalo viacdenné aktivity a zotavovacie podujatia počas školských prázdnin podľa § 152a ods. 4 písm. d) Zákonníka práce,
- uznať oprávnené výdavky na rekreáciu podľa § 152a ods. 4 písm. d) Zákonníka práce v situácii, kedy rodič zaplatí škole, ktorá sprostredkuje pobyt alebo centru voľného času, ktoré zabezpečí letný tábor.
Podľa § 5 ods. 7 písm. b) ZDP príjmom oslobodeným od dane je aj príjem poskytnutý ako suma príspevku na rekreáciu poskytnutého zamestnávateľom zamestnancovi podľa osobitného predpisu. Osobitným predpisom je § 152a Zákonníka práce.
V zmysle ustanovenia § 152a ods. 4 písm. d) Zákonníka práce, oprávnenými výdavkami na rekreáciu podľa § 152a ods. 1 tohto zákona sú preukázané výdavky zamestnanca na organizované viacdenné aktivity a zotavovacie podujatia počas školských prázdnin na území Slovenskej republiky pre dieťa zamestnanca navštevujúce základnú školu alebo niektorý z prvých štyroch ročníkov gymnázia s osemročným vzdelávacím programom; za dieťa zamestnanca sa považuje aj dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení alebo iné dieťa žijúce so zamestnancom v spoločnej domácnosti.
Zamestnanec preukazuje oprávnené výdavky na rekreáciu predložením účtovných dokladov, ktorých súčasťou musí byť označenie zamestnanca (§ 152a ods. 6 Zákonníka práce).
V prípade oprávnených výdavkov podľa § 152a ods. 4 písm. a) až c) Zákonníka práce, musí byť splnená podmienka ubytovania najmenej na dve prenocovania na území Slovenskej republiky. Výnimkou sú oprávnené výdavky podľa § 152a ods. 4 písm. d) Zákonníka práce, nakoľko výdavky na tieto aktivity a podujatia nemusia byť viazané na prenocovania v ubytovacom zariadení na území Slovenskej republiky.
Stanovisko zo 14.08.2019
»Stanovisko k daňovému oslobodeniu tzv. 13. platu - v prípade pracovného pomeru dohodnutého na kratší pracovný čas